**ОСНОВНИ РЕЗУЛТАТИ ОТ НАБЛЮДЕНИЕТО НА РАБОТНАТА СИЛА**

**В ОБЛАСТ СЛИВЕН ПРЕЗ 2022 ГОДИНА**

Наблюдението на работната сила във всички държави - членки на ЕС, включително и в България, се провежда в съответствие с изискванията на Регламент (EС) 2019/1700 на Европейския парламент и на Съвета за създаване на обща рамка за европейската статистика за лицата и домакинствата, основана на индивидуални данни, събрани чрез извадки, и свързаните с него прилагащи регламенти на Европейската комисия в областта на статистиката на работната сила.

През 2022 г. **общият брой на икономически активните лица** в област Сливен са 74.4 хил., а относителният им дял от населението на 15 и повече навършени години – 51.1% (при 56.6% общо за страната). **Коефициентът на икономическа активност** **за населението на 15 и повече навършени години** е съответно 60.5% за мъжете и 42.4% за жените. По коефициент на икономическа активност област Сливен е на двадесет и ~~пето~~ първо място в страната.

През 2022 г. **икономически активните лица на възраст 15 - 64 навършени години** в област Сливен са 71.9 хил., или 65.9% от населението на същата възраст, съответно 73.3% за мъжете и 58.2% за жените.

**Общият брой на заетите лица** достига 68.4 хил., или 46.9% от населението на 15 и повече навършени години при 54.2% за страната. **Коефициентът на заетост** **за населението на 15 и повече навършени години** е съответно 55.7% за мъжете и 38.9% за жените. По коефициент на заетост област Сливен е на двадесет и ~~пето~~ второ място в страната.

**Заетите лица на възраст 15 - 64 навършени години** са 66.0 хиляди. **Коефициентът на заетост** за населението в същата възрастова група е 60.5%, съответно 67.4% за мъжете и 53.3% за жените.

**Безработните лица** са 6.1 хил., а **коефициентът на безработица** е 8.1% при 4.3% за страната. **Коефициентът на безработица за възрастовата група 15 - 64 навършени години** е 8.2%.

**Икономически неактивните лица на възраст 15 - 64 навършени години** са 37.2 хил., от които 14.8 хил. са мъже и 22.4 хил. - жени.

**Методологични бележки**

Наблюдението на работната сила е извадково и се провежда непрекъснато, като осигурява тримесечни и годишни данни за икономическата активност на населението на 15 и повече навършени години. Изследването обхваща обикновените домакинства в страната. Домакинствата, участващи в наблюдението, са подбрани на случаен принцип и се анкетират чрез лично интервю.

**Наблюдаван период** - характеристиките на всяко анкетирано лице се отнасят за състоянието му през определена календарна седмица.

**Икономически активното население (работната сила)** включва всички заети и безработни лица.

**Заети** са лицата на възраст 15 - 89 навършени години, които през наблюдавания период:

- извършват работа дори за един час, за което получават работна заплата или друг доход;

- не работят, но имат работа, от която временно отсъстват поради годишен отпуск, болест, отпуск при раждане и отглеждане на малко дете до навършване на 2-годишна възраст, гъвкав график на работното време, участие в обучение, свързано с работата, както и поради друго отсъствие, ако продължителността му е 3 месеца или по-малко и други.

**Безработни** са лицата на възраст 15 - 74 навършени години, които:

- нямат работа през наблюдавания период;

- активно търсят работа през период от четири седмици, вкл. наблюдаваната, или вече са намерили работа, която очакват да започнат до три месеца след края на наблюдавания период;

- имат възможност да започнат работа до две седмици след края на наблюдавания период.

**~~Продължително безработни~~** ~~са лицата, които са безработни от една или повече години.~~

**Икономически неактивни (лица извън работната сила)** са лицата на възраст 15 и повече навършени години, които не са нито заети, нито безработни през наблюдавания период, вкл. всички лица на възраст 90 и повече навършени години.

**~~Обезкуражени~~** ~~са лицата извън работната сила на възраст 15 - 74 навършени години, които желаят да работят, но не търсят активно работа, защото предполагат, че няма да намерят подходяща работа.~~

**Коефициент на икономическа активност** - относителен дял на икономически активното население (работната сила) от общото население (в съответната група).

**Коефициент на заетост** - относителен дял на заетите лица от общото население (в съответната група).

**Коефициент на безработица** - относителният дял на безработните лица от икономически активното население.

**~~Коефициент на продължителна безработица~~** ~~- относителният дял на продължително безработните лица от икономически активното население.~~

**~~Коефициент на неактивност~~** ~~- относителният дял на икономически неактивните лица от населението (в съответната група).~~

**~~Рано напуснали образование и обучение~~** ~~са лицата на възраст 18 - 24 навършени години, завършили най-много основно образование и неучастващи в образование и обучение през последните четири седмици, предхождащи наблюдението.~~

**~~Незаети и неучастващи в образование и обучение~~** ~~са лицата, които не са заети през наблюдавания период (т.е. са безработни или икономически неактивни) и същевременно не участват~~ ~~във формално или неформално образование и обучение през последните четири седмици, предхождащи наблюдението.~~

Годишните данни са осреднени стойности от четирите тримесечия на съответната година.

Поради направените закръгления в някои случаи общите данни могат да се различават незначително от сумата на отделните групи, включващи се в тях.

По-подробни данни от Наблюдението на работната сила могат да се намерят на сайта на НСИ - www.nsi.bg, раздел „Пазар на труда“, Наблюдение на работната сила.